НЗОК информира за начините за подновяване на протоколите за скъпоструващо лечение на хронично болните
ЗдравеопазванеВИЖ ВСИЧКИ
22 май 2020 | 16:28
София. Във връзка със запитвания от страна на здравноосигурени граждани за режима на издаване на протоколи за лекарствени продукти за домашно лечение, напълно или частично заплатени от Националната здравноосигурителна каса (НЗОК), информираме следното:
Съгласно § 21 от преходните и заключителни разпоредби (ПЗР) на Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците, срокът на валидност на протоколите за скъпоструващо лечение на хронично болни пациенти, който е изтекъл по време на извънредното положение, се удължава служебно от Националната здравноосигурителна каса за времето на извънредното положение и два месеца след неговата отмяна при условия и по ред, определени от Националната здравноосигурителна каса. Това съобщиха от пресцентъра на НЗОК.
- Съгласно горецитираната разпоредба служебно се удължава срокът на валидност на протоколите (по образец „Протокол за предписване на лекарствени продукти, заплащани от НЗОК/РЗОК“), изтичащи по време на извънредното положение, т.е. от 13.03.2020 вкл. до 13.05.2020г. вкл. Валидността на тези протоколи е удължена служебно за времето на извънредното положение и 2 месеца след неговата отмяна, т.е удължаването е до 13.07.2020 г.
- В случай че срокът на валидност на даден протокол е изтекъл на/след 14.05.2020 г., същият не се удължава служебно. В този случай, с пълното съдействие на договорните партньори на НЗОК, здравноосигуреното лице следва да подготви документация по издаване на нов протокол за продължаване на терапията (в т.ч. клинична оценка, лабораторни и инструментални изследвания). В тези случаи се издава нов протокол по общия ред, предвиден в Националния рамков договор за медицинските дейности (НРД за МД) за 2020-2022 г.
Доц. Димо Димов: 17 са новите случаи на коронавирус в страната, общо заразените вече са 246